
ROMÂNIA

MUNICIPIUL MARGHITA

   MARGITTA MEGYEI JOGU VAROS - MARGHITA TOWN

       415300 - Marghita,  jud. Bihor,                                                           telefon : +40259362001

       Calea Republicii,  nr.1,                                                                                      +40359409977

       Cod fiscal 4348947                                                                         
fax:      +40359409982

                                                   e-mail:primaria@marghita.ro


Nr. 8466 din 24.04.2023
RAPORT DE SPECIALITATE

privind aprobarea depunerii  proiectului „Digitalizarea Spitalului Municipal „Dr. Pop Mircea” Marghita” în cadrul Planului Național de Redresare și Reziliență a României, Componenta C7 - Transformare digitală- Investiția  I.3 Realizarea sistemului de eHealth și telemedicină, Investiția I13.3 Investiții în sistemele informatice  și infrastructura digitală a unităților sanitare și aprobarea   încheierii unui Acord de Parteneriat între Municipiul Marghita și   Spitalul Municipal „Dr. Pop Mircea” Marghita”
Având în vedere Referatul de aprobare a Primarului Municipiului Marghita nr. 8465 din 24.07.2023  se propune adoptarea măsurilor necesare în vederea aprobării  acordului de parteneriat între UAT  Municipiul Marghita și Spitalul Municipal “Dr. Pop Mircea” Marghita” pentru implementarea proiectului “Digitalizarea Spitalului Municipal “Dr. Pop Mircea” Marghita” proiect ce urmează a fi depus în cadrul Programului vizând dezvoltarea investițiilor în sistemele informatice și în infrastructura digitală a unităților sanitare publice.

Potrivit Ghidului de finanțare procentajul acordată prin PNRR este 100% din valoarea cheltuielilor eligibile ale proiectului fără TVA. În cazul proiectelor depuse în cadrul PNRR, valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta 7 Transformare Digitală I.3 Realizarea sistemului de eHealth și telemedicină în conformitate cu legislația în vigoare (pentru beneficiarii fără drept de deducere a TVA).
Beneficiarii eligibili sunt reprezentați de orice unitate sanitară publică din subordinea:

➢ Unităților administrativ-teritoriale (UAT), definite conform OUG 57/2019 privind Codul Administrativ, cu modificările şi completările ulterioare și constituite potrivit Legii nr. 2 din 16 februarie 1968 privind organizarea administrativă a teritoriului României, republicată, cu modificările și completările ulterioare;

➢ Parteneriatelor dintre autoritățile și instituțiile publice centrale și locale;

➢ Altor autorități și instituții publice centrale

➢Unitățile sanitare aflate în coordonarea/subordinea unităților de învățământ superior

Pentru depunerea proiectelor pe platforma proiecte.pnrr.gov.ro este necesară încheierea unui parteneriat între unitatea sanitară, ordonatorul principal de credite și/sau UAT, în care să fie menționat liderul de parteneriat și dreptul de a încărca proiectul pe platforma dedicată. Liderul de parteneriat poate să fie orice entitate parte a acordului de parteneriat – inclusiv unitatea sanitară.

Este obligatoriu ca proiectele propuse spre finanțare să conțină:
- Digitalizarea interacțiunii cu terți: Prin terț se înțeleg diferite entități cu care Instituția/Unitatea sanitară intră în contact: pacienți, societăți comerciale etc;
- Digitalizarea fluxurilor interne specifice și instituționale (suport) / digitalizarea proceselor;

- Pregătirea sistemului pentru interoperabilitate cu alte instituții/ unități sanitare respectiv pentru integrare/consolidare și replicare date;

- Cursuri de formare pentru angajați

Având în vedere cele de mai sus și necesitatea digitalizării unității sanitare Spitalul Municipal “Dr. Pop Mircea” Marghita, considerăm necesară și oportună pregătirea și depunerea spre finanțare a proiectului “Digitalizarea Spitalului Municipal “Dr. Pop Mircea” Marghita” și încheierea unui Acord de Parteneriat în acest sens cu beneficiarul proiectului și solicitantul finanțării,  Spitalul Municipal “Dr. Pop Mircea” Marghita.

Valoarea eligibilă a proiectului este de 2.469.000 lei fără TVA, respectiv 2.938.110 lei cu TVA.

Durata totală a proiectului este de 17 luni, de la momentul depunerii cererii de finanțare (august 2023 - decembrie 2024).

În acest context, raportat la conținutul și scopul măsurilor propuse, acestea reflectă exercitarea de către autoritatea deliberativă a atribuțiilor reglementate de art. 129 alin. 2 lit. d),  alin. 7 lit. c) și alin. 9 lit a) din O.U.G. nr. 57/2019 privind Codul administrativ, UAT Municipiul Marghita contribuind, alături de partener din cadrul parteneriatului la îndeplinirea obiectivelor asumate.

· Prin urmare, având în vedere Ordonanță de urgență nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență cu completările și modificările ulterioare; Acordul de finanțare Nr. 26588/ 08.03.2022 dintre Ministerul investițiilor și Proiectelor Europene și Ministerul Sănătății privind implementarea reformelor și/sau investițiilor finanțate prin Planul național de redresare și reziliență.
· Art. 44 alin. (1) din Legea nr. 273/2006 privind finanțele publice locale, cu modificările și completările ulterioare.

În  temeiul   art. 136 alin. (8) din O.U.G. nr. 57/2019 privind Codul Administrativ,

PROPUNEM:


Adoptarea proiectului de hotărâre privind privind aprobarea depunerii  proiectului „Digitalizarea Spitalului Municipal „Dr. Pop Mircea” Marghita” în cadrul Planului Național de Redresare și Reziliență a României, Componenta C7 - Transformare digitală- Investiția  I.3 Realizarea sistemului de eHealth și telemedicină, Investiția I13.3 Investiții în sistemele informatice  și infrastructura digitală a unităților sanitare și aprobarea   încheierii unui Acord de Parteneriat între Municipiul Marghita și   Spitalul Municipal „Dr. Pop Mircea” Marghita”

